Et tysk tøj-firma vil have patent på det navn, der har gjort Klitmøller berømt blandt surfere i hele verden.

 

Cold Hawaii. Her i landsdelen er navnet lig med enestående surf-bølger og internationale konkurrencer i surfparadiset ved Klitmøller. Men nu melder et tysk tøjfirma sig på banen og kræver retten til navnet, som det vil bruge til at sælge sit tøj i hele EU. - Det synes vi, er en rigtig dårlig ide. Fordi Cold Hawaii det er jo alle og ingens. Alle skal have en mulighed for at bruge referencen til det her område, som vi kalder Cold Hawaii, siger Rasmus Johnsen, initiativtager til Cold Hawaii i Klitmøller. Der er endnu ikke sat dato på, hvornår navne-sagen afgøres.